《题招福寺檀栾轩 其二》
宋代·邹极

出郭渡清溪，僧閒昼掩扉。造轩惟爱竹，植杖即披衣。

家舍杯盘近，村庄鸡犬肥。频来君莫厌，倒载夜深归。

作者简介：抚州宜黄人，字适中，或作通中，号一翁。英宗治平四年进士。累官湖南转运使，时掌盐法者争以羡余希进，极条其不便，遂罢归。后擢度支员外郎。哲宗元祐初除江西提刑。以亲丧力请致仕。有《宜川集》。